CELEX: 62015CB0353
Language: da
Date: 2016-05-24 00:00:00
Title: Sag C-353/15: Domstolens kendelse (Syvende Afdeling) af 24. maj 2016 — Leonmobili Srl og Gennaro Leone mod Homag Holzbearbeitungssysteme GmbH m.fl. (anmodning om præjudiciel afgørelse fra Corte di Appello di Bari — Italien) (Præjudiciel forelæggelse — forordning (EF) nr. 1346/2000 — artikel 3, stk. 1 og 2 — insolvensbehandling — international kompetence — centret for skyldnerens hovedinteresser — et selskabs flytning af sit vedtægtsmæssige hjemsted til en anden medlemsstat — intet forretningssted i oprindelsesmedlemsstaten — formodning om, at centret for skyldnerens hovedinteresser befinder sig på stedet for det nye vedtægtsmæssige hjemsted — modbevis)

5.9.2016   
            
            
               DA
            
            
               Den Europæiske Unions Tidende
            
            
               C 326/4
            
         Domstolens kendelse (Syvende Afdeling) af 24. maj 2016 — Leonmobili Srl og Gennaro Leone mod Homag Holzbearbeitungssysteme GmbH m.fl. (anmodning om præjudiciel afgørelse fra Corte di Appello di Bari — Italien)
   (Sag C-353/15) (1)
   
   ((Præjudiciel forelæggelse - forordning (EF) nr. 1346/2000 - artikel 3, stk. 1 og 2 - insolvensbehandling - international kompetence - centret for skyldnerens hovedinteresser - et selskabs flytning af sit vedtægtsmæssige hjemsted til en anden medlemsstat - intet forretningssted i oprindelsesmedlemsstaten - formodning om, at centret for skyldnerens hovedinteresser befinder sig på stedet for det nye vedtægtsmæssige hjemsted - modbevis))
   (2016/C 326/05)
   Processprog: italiensk
   
      Den forelæggende ret
   
   Corte di Appello di Bari
   
      Parter i hovedsagen
   
   
      Sagsøgere: Leonmobili Srl og Gennaro Leone
   
      Sagsøgt: Homag Holzbearbeitungssysteme GmbH, Curatela del Fallimento Leonmobili Srl, ICO Srl, Arturo Salice SpA, Grafiche Ricciarelli di Ricciarelli Bernardino, Deutsche Bank SpA, Fida Srl og Elica SpA
   
      Konklusion
   
   Artikel 3, stk. 1, i Rådets forordning (EF) nr. 1346/2000 af 29. maj 2000 om insolvensbehandling skal fortolkes således, at i et tilfælde, hvor et selskabs vedtægtsmæssige hjemsted er flyttet til en anden medlemsstat, kan en ret, for hvilken der efter denne flytning er blevet indgivet en begæring om indledning af insolvensbehandling i oprindelsesmedlemsstaten, ikke afvise formodningen om, at dette selskabs hovedinteresser befinder sig på stedet for det nye vedtægtsmæssige hjemsted, og anse centret for disse interesser for fortsat at befinde sig i oprindelsesmedlemsstaten på det tidspunkt, hvor begæringen blev indgivet for nævnte ret, selv om selskabet ikke længere har et forretningssted dér, medmindre det fremgår af andre forhold, som er objektive og identificerbare for tredjemand, at det faktiske centrum for ledelsen af og kontrollen over nævnte selskab samt varetagelsen af selskabets interesser ikke desto mindre endnu befandt sig i oprindelsesmedlemsstaten på dette tidspunkt.
   
      (1)  EUT C 302 af 14.9.2015.